
Изх. № ОС – 783 / 06.11.2026 г.
ДО
МИРОСЛАВ ЯНЧЕВ 
КМЕТ НА ОБЩИНА ЗЛАТОГРАД
ГР. ЗЛАТОГРАД
           ОТНОСНО: Проверка за наличие на изоставени и неизползваеми моторни превозни средства, заемащи общински паркинги и паркоместа
           УВАЖАЕМИ ГОСПОДИН ЯНЧЕВ,

           По време на заседание на Общински съвет – Златоград беше поставен въпросът за наличието на моторни превозни средства, които продължително време заемат места на общинските паркинги и определените за паркиране места, без да се използват и без да са в движение.

          В хода на обсъждането беше направено предложение да бъде извършена проверка съвместно с органите на МВР – Пътна полиция, за установяване статута на тези автомобили, включително дали са с прекратена регистрация и дали отговарят на законовите критерии за излезли от употреба моторни превозни средства.

         С оглед освобождаване на допълнителни паркоместа и подобряване на условията за паркиране на територията на общината, моля да разпоредите извършването на проверка на общинските паркинги и местата за паркиране.

         При установяване на моторни превозни средства, отговарящи на законовите критерии за изоставени или излезли от употреба, моля да бъдат предприети необходимите действия по установения ред за тяхното премахване.

         Очаквам резултатите от проверката, както и информация за предприетите мерки, да бъдат предоставени на Председателя на Общински съвет – Златоград за запознаване на общинските съветници на следващото заседание.
С уважение,  
ЕМИЛИЯ КРЪСТЕВА
Председател на Общински 
съвет Златоград

